শিল্পা মাস্কে
শিল্পা মাস্কে (জন্ম ১৪ এপ্রিল, ১৯৯২) হলেন একজন নেপালি চলচ্চিত্র অভিনেত্রী, মডেল ও নৃত্যশিল্পী। নেপালি চলচ্চিত্রশিল্পে তাঁর প্রথম অভিনয় ছিল দ্য ব্রেক আপ চলচ্চিত্রতে, এতে তাঁর বিপরীতে ছিলেন আশীর্মান দেসরাজ জোশি। তাঁর দ্বিতীয় নেপালি চলচ্চিত্রটি ছিল নাজির হুসেনের বিপরীতে কাগজ পাত্র। তিনি আন্তর্জাতিক ও জাতীয়ভাবে অনেকগুলো সঙ্গীত-ভিডিও, চলচ্চিত্র, ফটোশুট এবং বিজ্ঞাপনে কাজ করেছেন। তিনি ডক্টর স্ট্রেঞ্জ, মিশন: ইম্পসিবল – ফলআউট, শ্যুটিং এন এলিফ্যান্ট এবং বলিউড চলচ্চিত্র গোল্ড-এর মত বেশ কিছু স্বল্প ও পূর্ণদৈর্ঘ্য চলচ্চিত্রে ছোটখাটো অভিনয় করেছেন। তিনি জনপ্রিয় নেটফ্লিক্স ধারাবাহিক দ্য ক্রাউনের ২য় মরসুমের ৫ম পর্বেও উপস্থিত ছিলেন।